Abati Lokmazhe Penn-ar-Bed

Abati Lokmazhe Penn-ar-Bed a oa un abati e Beg Lokmazhe, war douaroù kumun Plougonvelen hiziv. Un abati bras eo bet, met hiziv ne chom nemet rivinoù anezhañ. Istor Hervez ar richenn e vije bet savet an abati kentañ eno er VIvet kantved gant sant Tangi, war douaroù en doa bet da hêrezh etre porzh Brest ha beg Lokmazhe. Dibabet en dije al lec’h digenvesañ a oa, dirak ar mor, war ur beg-douar. Kavout a ra d’an istorourien e oa bet savet an abati, evit gwir, gant sant Tangi hag un nebeud menec’h all. Ar rivinoù a weler bremañ war Beg Lokmazhe n’int ket re un abati eus ar VIvet kantved avat, hogen re ur manati savet gant Beneadiz en XIvet ha XIIvet kantved. Iliz an abati a voe savet etre 1157 ha 1208, ha kempennet er XIVvet ha XVvet kantved. Hervez ur richenn all e oa bet degaset di korf sant Vazhev, en IXvet kantved, gant martoloded eus Breizh a oa bet war vor betek Ejipt. Un abati nevez a vije bet savet neuze da reiñ bod da relegoù ar sant. Er XIVvet kantved e oa pinvidik an abati hag en-dro dezhañ e oa kresket ur gêr vihan, enni ouzhpenn 2 000 a annezidi. Taget e veze dibaouez gant morlaeron a bep seurt. Neuze e voe divizet gant ar venec’h lakaat sevel mogerioù-kreñv tro-dro. En ur skrid eus ar 25 a viz Mezheven 1332, gant an dug Yann III, e lenner e voe roet urzh da ziskar un dek ti bennak tro-dro d’an abati evit gallout sevel ar mogerioù-kreñv-se. Mont a reas an abati da get, dre ziouer a venec’h, da vare an Dispac'h gall. Ha distrujet e voe ul lodenn eus ar savadur d’ar mare-se ivez. Roll an abaded Abaded reoliek Simeon 870 Eon Turien pe Tiritien Kurion ---/--- Gurhedus 1104 Daniel 1110 Perennes 1157 Herve +1218 Riwallon +1229 Yves I de la Palue Yves II de la Palue Even Yves III +1315 Guillaume I de Kerlec’h 1315 1322 Fulup 1343 Guillaume II de Kerlec’h Dogan Guillaume III de Kerlec’h 1390 +1400 Even Glebeuf Jean Rouxel 1400 1422 Guillaume IV de Kerlec’h 1430 1470 Jean Nouel + 1486 Antonio de Grassi 1486 Jean de la Forest 1486-1487 Jean Brunet 1487 1515 Abaded in commendam Herri le Jacobin 1515 1524 Herve a Germeno 1533 Hamon Barbier 1533 1552 Klaod Dodieu 1552 1558 Fañch Kernechriou 1571 Cosme Ruggieri 1585 1615 Andrev Liza 1615 1617 Yann Roger de Foix 1617 1628 Loeiz de Jant 1628 N l’Alat -1633 Loeiz de la Fumée 1634 1657 Loeiz de Menou 1658 1702 Klaod de Menou 1702 1721 Leonor de Romigny 1723 1739 Yann-Loeiz Gouyon de Vaudurand 1739 1780 Adrin de Robien 1780 1790 Levrlennadur Saint-Mathieu de Fine Terre, aktaoù kollok 1994, CRBC - Association des Amis de Saint-Mathieu, 1995 Liammoù diavaez Fouille archéologique à l’abbaye Saint-Mathieu (e galleg) Lec’hienn diwar-benn Kozmeal – Lokmazhe Association des Amis de Saint-Mathieu